Xas ulama timucuha d leqdic n tmeṭṭut ɣef wakken i d-nwala, maεna ayagi ur dyessebgan ara aragaz ur iḥemmel ara tawsit-agi, imi leqdic-is netta dayen yerzan amahil n berra n uxxam, mačči d allus n tmucuha neɣ d tterbga d wayen yerzan imahilen n uxxam. Dɣa deg ayagi, yenna-d BASSET Henri: « xas akken ur d-sbegnen ara lḥir d leḥmal-nsen ɣer tmacahut maca ḥemlen-tent tezdaɣ idamen-nsen, acku iyi-s i d-kkren »15. Timenna n yiḍrisen n tmacahut ttilin-d i waḥraz n n ugaruj-agi seg ungar wa ad tḥarznt cfayat maca mačči i wayen nniḍen. Dɣa deg tikti-agi yenna-d BASSET Reni: “ ttawin-ten-id iwakken ad ḥarzen cfayat mačči akken ad rebḥen idrimen s temenna n yiḍrisen-agi”16.